b"\n_START_ARTICLE_\nTrois femmes puissantes\n_START_PARAGRAPH_\nTrois Femmes puissantes on Marie NDiayen kirjoittama romaani, joka ilmestyi 20. elokuuta Gallimardin kustantamana. Se on saanut vuoden 2009 Goncourt-palkinnon._NEWLINE_Marie NDiaye on omistanut kirjansa kolmelle lapselleen Laur\xc3\xa8nelle, Silv\xc3\xa8relle ja Romaricille. Teokselle my\xc3\xb6nnettiin 2. marraskuuta 2009 Goncourt-palkinto. Muina ehdokkaina olivat Jean-Philippe Toussaintin teos La V\xc3\xa9rit\xc3\xa9 sur Marie ja Delphine de Viganin teos Les Heures souterraines . Kirja oli voittajasuosikki jo varsin varhaisessa vaiheessa ja kriitikoiden yksimielinen suosikki. _NEWLINE_Romaanissa on kolme kertomusta, jotka kertovat kolmen naisen, Norah'n, Fantan ja Khadyn, tarinat. He torjuvat n\xc3\xb6yryytyksen ja tarttuvat el\xc3\xa4m\xc3\xa4\xc3\xa4n. Ensimm\xc3\xa4inen tarina pohjautuu kirjailijan omaan el\xc3\xa4m\xc3\xa4\xc3\xa4n. Ensimm\xc3\xa4inen ja kolmas tarina tapahtuvat Dakarissa, toinen Girondessa, jossa Marie Ndiayella ja h\xc3\xa4nen perheell\xc3\xa4\xc3\xa4n on talo."